- Vi er enige om at det ville vært bedre og mer forståelig for publikum om vi hadde møtt uttalelsen på en annen måte, for eksempel gjennom direkte spørsmål, sier Landahl i et intervju med SVT.
I går tok Landahl avgjørelsen om å markere avstand fra Sverigedemokraternas partileder Jimmie Åkessons uttalelse:
Etter debatten gikk SVTs programleder ut og sa at Åkessons uttalelser i integreringsdebatten var «grovt generaliserende», og at «SVT tar avstand fra det».
Det fikk Åkesson til å rase: «Det er knapt to døgn til valglokalene stenger, og så velger statskanalen å blande seg i debatten med å «ta avstand» fra en partileders standpunkt. Det er en skandale».
Summen av det hele førte til at SD lørdag kveld informerte om at de vil boikotte SVT fram til etter valget er ferdig, som vil betyr at boikotten trolig oppheves til uka.